Важна правна забележка

|

52008PC0754

Предложение за решение на Съвета относно пускането на пазара, в съответствие с Директива 2001/18/ЕО на Европейския парламент и на Съвета, на карамфил (Dianthus caryophyllus L., линия 123.8.12), генетично модифициран за баграта на цвета  /* COM/2008/0754 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 18.11.2008COM(2008) 754 окончателенПредложение заРЕШЕНИЕ НА СЪВЕТАотносно пускането на пазара, в съответствие с Директива 2001/18/ЕО на Европейския парламент и на Съвета, на карамфил (Dianthus caryophyllus L., линия 123.8.12), генетично модифициран за баграта на цвета(представена от Комисията)ОБЯСНИТЕЛЕН МЕМОРАНДУМ1. Съгласно член 13 от Директива 2001/18/ЕО през октомври 2006 г. нидерландските власти получиха от Florigene Ltd, Мелбърн, Австралия, нотификация относно пускането на пазара на генетично модифициран карамфил ( Dianthus caryophyllus L., линия 123.8.12).2. Нотификацията обхваща вноса, разпространението и търговията на дребно с Dianthus caryophyllus L., линия 123.8.12, както за всеки друг вид карамфил.3. В съответствие с процедурата, предвидена в член 14 от Директива 2001/18/EО, компетентният орган на Нидерландия изготви доклад за оценка, чието заключение е, че генетично модифицираният карамфил ( Dianthus caryophyllus L., линия 123.8.12) следва да бъде пуснат на пазара за внос, разпространение и търговия на дребно, както всеки друг вид карамфил.4. Комисията препрати доклада за оценка на всички останали държави-членки, някои от които повдигнаха и поддържаха възражения срещу пускането на продуктите на пазара във връзка с плана за наблюдение, алергизиращото им действие, токсичността им и метода за откриването им.5. Във връзка с тези възражения бе извършено допитване до Европейския орган за безопасност на храните (EОБХ), който през март 2008 г. издаде становище, установяващо въз основа на всички представени доказателства, че няма вероятност рязаният цвят от генетично модифицирания карамфил ( Dianthus caryophyllus L., линия 123.8.12) да окаже неблагоприятно влияние върху здравето на човека и животните или върху околната среда в контекста на предвидената му употреба за украса. ЕОБХ установи също, че обхватът на представения от получилото съгласие лице план за наблюдение отговаря на предвидената употреба на карамфила.6. В тази връзка, в съответствие с член 18 от Директива 2001/18/EО от Комисията се изисква да вземе решение съгласно определената в член 30, параграф 2 от посочената директива процедура, за която се прилагат членове 5 и 7 от Решение 1999/468/EО предвид разпоредбите на член 8 от него.7. В съответствие с член 5, параграф 2 от Решение 1999/468/EО, на комитета, създаден съгласно член 30 от Директива 2001/18/EО, беше представен за становище проект на мерките, които следва да бъдат взети.8. Допитването до комитета бе извършено на 15 септември 2008 г., но той все още не е издал становище, поради което съгласно член 5, параграф 4 от Решение 1999/468/ЕО Комисията незабавно трябва да представи на Съвета предложение за мерките, които следва да бъдат предприети, и да информира Европейския парламент. Европейският парламент може да реши за целесъобразно да приеме позиция в съответствие с член 8 от посоченото по-горе решение.9. Член 5, параграф 6 от Решение 1999/468/EО предвижда, че Съветът може, когато е целесъобразно предвид такава позиция, да се произнесе по предложението с квалифицирано мнозинство в срок от три месеца в съответствие с член 30, параграф 2 от Директива 2001/18/EО. Ако в рамките на този тримесечен срок Съветът се противопостави на предложението с квалифицирано мнозинство, Комисията трябва да го преразгледа; ако при изтичането на този срок обаче Съветът нито е приел, нито се е противопоставил на предложения изпълнителен акт, тогава актът се приема от Комисията.Предложение заРЕШЕНИЕ НА СЪВЕТАотносно пускането на пазара, в съответствие с Директива 2001/18/ЕО на Европейския парламент и на Съвета, на карамфил ( Dianthus caryophyllus L., линия 123.8.12), генетично модифициран за баграта на цвета(текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2001/18/ЕО на Европейския парламент и на Съвета от 12 март 2001 година относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[1], и по-специално член 18, параграф 1, първата алинея от нея,след консултация с Европейския орган за безопасност на храните,като има предвид, че:(1) Съгласно Директива 2001/18/EО за пускането на пазара на продукт, съдържащ или състоящ се от генетично модифициран организъм или комбинация от генетично модифицирани организми, трябва да бъде издадено писмено съгласие от компетентния орган на съответната държава-членка, която е получила нотификация за пускане на пазара на въпросния продукт, в съответствие с процедурата, предвидена в посочената директива.(2) Нотификация за пускане на пазара на генетично модифициран карамфил ( Dianthus caryophyllus L., линия 123.8.12) е представена пред компетентния орган на Нидерландия през март 2007 г. от Florigene Ltd, Мелбърн, Австралия.(3) Нотификацията обхваща вноса, разпространението и търговията на дребно с Dianthus caryophyllus L., линия 123.8.12, както за всеки друг вид карамфил.(4) В съответствие с процедурата, предвидена в член 14 от Директива 2001/18/EО, компетентният орган на Нидерландия е изготвил доклад за оценка, представен на Комисията и на компетентните органи на другите държави-членки. Докладът за оценка заключава, че не са открити причини, въз основа на които да бъде отказано съгласие за пускане на пазара на рязан цвят от генетично модифицирания карамфил ( Dianthus caryophyllus L., линия 123.8.12) за украса, ако са изпълнени определени условия.(5) Компетентните органи на други държави-членки повдигнаха възражения срещу пускането на продукта на пазара.(6) Становището на Европейския орган за безопасност на храните (наричан по-долу EОБХ), прието на 12 май 2008 г. (публикувано на 26 март 2008 г.)[2], установява въз основа на всички представени доказателства, че няма вероятност рязаният цвят от генетично модифицирания карамфил ( Dianthus caryophyllus L., линия 123.8.12) да окаже неблагоприятно влияние върху здравето на човека и на животните или върху околната среда в контекста на предвидената му употреба за украса.. ЕОБХ установи също така, че обхватът на представения от извършващото нотификацията лице план за наблюдение отговаря на предвидената употреба на карамфила.(7) Извършеният преглед на пълната нотификация, на допълнителната информация, представена от извършващото нотификацията лице, на конкретните възражения, повдигнати от държавите-членки, и на становището на ЕОБХ, не разкри никакви причини да се смята, че пускането на пазара на рязан цвят от генетично модифицирания карамфил ( Dianthus caryophyllus L., линия 123.8.12) ще окаже неблагоприятно влияние върху здравето на човека и животните или върху околната среда в контекста на предложената му употреба за украса.(8) Определен е единен идентификационен код за генетично модифицирания карамфил ( Dianthus caryophyllus L., линия 123.8.12) за целите на Регламент (ЕО) № 1830/2003 на Европейския парламент и на Съвета от 22 септември 2003 година относно проследяването и етикирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[3], както и за целите на Регламент (ЕО) № 65/2004 на Комисията от 14 януари 2004 година за създаване на система за разработване и оценка на единните идентификатори за генетично модифицирани организми[4].(9) Като се има предвид становището на Европейския орган за безопасност на храните, не е необходимо да бъдат определяни специфични условия на предвидената употреба, що се отнася до третирането или опаковането на продукта и до опазването на определени екосистеми, среди или географски райони.(10) Предложеното означение върху етикет или в придружителен документ следва да съдържа текст, който да информира операторите и крайните потребители, че рязаният цвят от карамфил Dianthus caryophyllus L., линия 123.8.12, не може да се използва нито за консумация от хора или животни, нито за отглеждане.(11) През януари 2008 г. методът за откриване, изискван съгласно част Г, точка 12 от приложение ІІІ Б към Директива 2001/18/ЕО, бе проверен, изпитан и одобрен в една и съща лаборатория по отношение на Dianthus caryophyllus L., линия 123.8.12, от референтната лаборатория на Общността, създадена с Регламент (ЕО) № 1829/2003[5].(12) Мерките, предвидени в настоящото решение, са в съответствие със становището на комитета, създаден съгласно член 30, параграф 1 от Директива 2001/18/ЕО.ПРИЕ НАСТОЯЩОТО РЕШЕНИЕ:Член 1 СъгласиеВ съответствие с настоящото решение компетентният орган на Нидерландия ще даде писмено съгласие за пускане на пазара на описания в член 2 продукт съгласно нотификацията, представена от Florigene Ltd, Мелбърн, Австралия (референтен номер C/NL/06/01).В съответствие с член 19, параграф 3 от Директива 2001/18/ЕО съгласието трябва изрично да посочва конкретните условия, от които зависи даването на съгласието и които са определени в членове 3 и 4.Член 2 Продукт1. Генетично модифицираните организми, които ще бъдат пускани на пазара като продукт, наричани по-долу „продуктът“, са рязан цвят от карамфил ( Dianthus caryophyllus L.), с модифициран цвят, произхождащ от клетъчната култура Dianthus caryophyllus L. и трансформиран с Agrobacterium tumefaciens , щам AGL0, посредством вектор pСGP1991, в резултат на което е получена линия 123.8.12.Продуктът съдържа следната дезоксирибонуклеинова киселина (ДНК) в три касети:а) Касета 1Генът дфр на петунията от Petunia X Hybrida , кодиращ дихидрофлавонол 4-редуктаза (ДФР), ключов ензим в процеса на биосинтез на антоцианин. Генът дфр се контролира от собствения си промотор и терминатор.б) Касета 2Промоторът от ген на цветето кученце, кодиращ халконова синтаза, флавоноид 3'5' хидроксилаза (F3'5'H) копиДНК от петуния, ключов ензим в процеса на биосинтез на антоцианин, терминаторът от гена на петуния, кодиращ хомолог на пренасящ фосфолипиден протеин.Едновременната експресия на двата гена — дфр и f3’5’h — в карамфила води до модифициран синтез на флавоноид в цветовете и последващо образуване на синия пигмент делфинидин.в) Касета 3Промоторът 35S на вируса на мозайката на цветното зеле, неразчетена област от копиДНК, съответстваща на гена на петунията, кодиращ свързващия хлорофил а/б протеин 5, генът SuRB (алс) , кодиран за мутиращ ацетолактат синтаза протеин (АЛС), който създава поносимост към сулфонилурея, произлязъл от Nicotiana tabacum , включително и неговия терминатор.Този ген бе използван за селекция ин витро.2. Съгласието се отнася за потомството, произлязло чрез вегетативно размножаване на генетично модифицирания карамфил ( Dianthus caryophyllus L., линия 123.8.12).Член 3 Условия за пускане на пазараПродуктът може да бъде употребяван само за украса, а отглеждането е забранено. Продуктът може да се пласира на пазара при следните условия:а) срокът на валидност на съгласието е 10 години, считано от датата на издаването му;б) единният идентификационен код на продукта е FLO- 4Ø689-6;в) без да се засягат разпоредбите на член 25 от Директива 2001/18/ЕО, методологията за откриване и идентифициране на продукта, която включва експериментални данни, доказващи специфичността ѝ като одобрена от референтната лаборатория на Общността методология за изпитания в една-единствена лаборатория, е публично достъпна на интернет адрес http://gmo-crl.jrc.ec.europa.eu ;г) без да се засягат разпоредбите на член 25 от Директива 2001/18/ЕО, получилото съгласие лице предоставя при всяко поискване положителни и отрицателни контролни проби от продукта или от генетичния му материал, или от референтни материали на компетентните органи и контролните служби на държавите-членки, както и на контролните лаборатории на Общността;д) текстът „Този продукт е генетично модифициран организъм“ или „Този продукт е генетично модифициран карамфил“ и текстът „Да не се използва нито за консумация от хора или животни, нито за отглеждане“ трябва да присъстват на етикета или в документ, придружаващ продукта.Член 4 Наблюдение1. Получилото съгласие лице гарантира, че през целия срок на валидност на съгласието се изпълнява планът за наблюдение, включен в нотификацията и съдържащ общ план за надзор за откриване на евентуално неблагоприятно влияние върху здравето на човека и на животните или върху околната среда в резултат на третирането или употребата на продукта по член 2, параграф 1.2. Получилото съгласие лице уведомява пряко операторите и потребителите за безопасността и общите характеристики на продукта и за условията на наблюдение, включително и за подходящите мерки за управление, които трябва да бъдат предприети в случай на непредвидено отглеждане.3. Притежателят на съгласието представя на Комисията и на компетентните органи на държавите-членки годишни доклади за резултатите от всички дейности по наблюдението. Първият годишен доклад се представя една година след даването на окончателното съгласие.4. Без да се засягат разпоредбите на член 20 от Директива 2001/18/ЕО, планът за наблюдение, представен в нотификацията, се преразглежда от получилото съгласие лице, когато това е целесъобразно и с одобрението на Комисията и на компетентния орган на държавата-членка, която е получила първоначалната нотификация, и/или от компетентния орган на държавата-членка, която е получила първоначалната нотификация, с одобрението на Комисията, с оглед на резултатите от проведеното наблюдение. Предложенията за изменение на плана за наблюдение се представят на компетентните органи на държавите-членки.5. Получилото съгласие лице трябва да може да представи следните доказателства на Комисията и на компетентните органи на държавите-членки:а) доказателство, че съществуващите мрежи за наблюдение, включително националните мрежи за ботанически проучвания и службите за растителна защита, посочени във включения в нотификацията план за наблюдение, събират информацията, която е необходима за наблюдението на продуктите; както иб) доказателство, че съществуващите мрежи за наблюдение, посочени в буква а), са готови да предоставят тази информация на получилото съгласие лице преди датата на представяне на докладите за наблюдението на Комисията и на компетентните органи на държавите-членки съгласно параграф 3.Член 5 АдресатАдресат на настоящото решение е Кралство Нидерландия.Съставено в Брюксел на […] година.За СъветаПредседател [1] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[2] The EFSA Journal(2008) 662, стр. 1—21, „Становище на научната комисия по генетично модифицирани организми по искане на Комисията във връзка с нотификацията от търговско дружество Florigene (референтен номер C/NL/06/01) за пускането на пазара на генетично модифицирания карамфил Moonacqua 123.8.12, с изменена багра, за внос на рязан цвят за украса, съгласно част В от Директива 2001/18/ЕО“[3] OВ L 268, 18.10.2003 г., стр. 24.[4] OВ L 10, 16.1.2004 г., стр. 5—10.[5] OВ L 268, 18.10.2003 г., стр. 1. Регламент, изменен с Регламент (ЕО) № 1981/2006 на Комисията (OВ L 368, 23.12.2006 г., стр. 99).


               ЕВРОПЕЙСКА КОМИСИЯ
            Брюксел, 1.6.2017
            COM(2017) 263 final
            2017/0108(NLE)
            Предложение за
            РЕШЕНИЕ НА СЪВЕТА
            за установяване на опростена процедура за определянето на позициите на Съюза в рамките на Съвета на членовете на Международния съвет за маслиновите продукти

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Срокът на действие на Международното споразумение за маслиновото масло и трапезните маслини от 2005 г.
                  1
               , който трябваше да изтече на 31 декември 2014 г., беше удължен до 31 декември 2015 г. По силата на член 47, параграф 3 от Споразумението той остана в сила до влизането в сила на новото споразумение.

               На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини.

               В рамките на Конференцията на Обединените нации за договаряне на споразумение — правоприемник на Международното споразумение за маслиновото масло и трапезните маслини от 2005 г., проведена на 5—9 октомври 2015 г. в Двореца на нациите в Женева, представителите на 24 държави — членки на Конференцията на ООН за търговия и развитие (УНКТАД) и на две междуправителствени организации, изготвиха текста на новото споразумение.

               Текстът на споразумението, което беше договорено в консултация с работната група „Суровини“ (PROBA) на Съвета, е в съответствие с указанията за водене на преговори, приети от Съвета.

               В съответствие с Решение (ЕС) 2016/1892 на Съвета от 10 октомври 2016 г.
                  2
                на 28 ноември 2016 г. в седалището на Организацията на обединените нации в Ню Йорк от името на Съюза беше подписано международно споразумение от 2015 г. относно маслиновото масло и трапезните маслини, при условие за сключването му на по-късна дата.

               Новото споразумение влезе в сила временно на 1 януари 2017 г. в съответствие с член 31, параграф 2 от него и беше одобрено с Решение [2017/…] на Съвета
                  3
               .

               Съгласно член 218, параграф 9 от Договора за функционирането на Европейския съюз позицията, която трябва да бъде възприета от името на Съюза в рамките на създадени с международно споразумение органи, например когато от тези органи се изисква приемането на актове с правно действие, с изключение на актовете, които допълват или изменят тяхната институционална рамка, се приема с решение на Съвета по предложение на Комисията.

               Със Споразумението се създава орган за вземане на решения, наречен „Съвет на членовете“, който упражнява всички правомощия и изпълнява всички функции, необходими за постигане на целите на това споразумение. С цел да се улесни приемането на решения от Съвета на членовете и да се подсигури ефективното функциониране на Споразумението, следва да се определят общите принципи за позицията на Съюза, както и опростена вътрешна процедура за определяне на позицията на Съюза в рамките на Съвета на членовете по отношение на някои решения, имащи правни последици и които не изменят институционалната рамка на Споразумението.

               2.ПРЕДЛОЖЕНИЕ

               С оглед на гореизложеното Комисията предлага Съветът да предвиди опростена процедура, която позволява на Комисията да уточни някои позиции, които трябва да бъдат приети от името на Съюза в рамките на Съвета на членовете по отношение на решения с правни последици, които не изменят институционалната рамка на Споразумението. Условията и процедурата, с които трябва да се съобрази Комисията, са изложени в приложението. Позициите на Съюза относно решенията на Съвета на членовете с правни последици, за които приложението не предвижда прилагане на опростената процедура, ще бъдат изготвяни от Съвета на Европейския съюз.

               3.ОТРАЖЕНИЕ ВЪРХУ БЮДЖЕТА

               Това предложение за опростена процедура няма никакво отражение върху бюджета.

               2017/0108 (NLE)

               Предложение за

               РЕШЕНИЕ НА СЪВЕТА

               за установяване на опростена процедура за определянето на позициите на Съюза в рамките на Съвета на членовете на Международния съвет за маслиновите продукти

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини
                  4
               .

               (2)Текстът на новото Международно споразумение за маслиновото масло и трапезните маслини беше приет на 9 октомври 2015 г. от представителите на 24 държави — членки на Конференцията на ООН за търговия и развитие (УНКТАД) и на две междуправителствени организации, в рамките на Конференцията на Обединените нации за договаряне на споразумение — правоприемник на Международното споразумение за маслиновото масло и трапезните маслини от 2005 г.

               (3)В съответствие с Решение (ЕС) 2016/1892 на Съвета от 10 октомври 2016 г.
                  5
                на 28 ноември 2016 г. в седалището на Организацията на обединените нации в Ню Йорк от името на Съюза бе подписано Международно споразумение от 2015 г. относно маслиновото масло и трапезните маслини (наричано по-долу „Споразумението“), при условие за сключването му на по-късна дата.

               (4)Споразумението влезе в сила временно на 1 януари 2017 г. в съответствие с член 31, параграф 2 от него и беше одобрено с Решение (ЕС) [2017/…] на Съвета
                  6
               .

               (5)С цел да се улесни приемането на решения от Съвета на членовете на Международния съвет за маслиновите продукти, наричан „Съвет на членовете“, и да се осигури ефективното функциониране на Споразумението, следва да се определят общите принципи за позицията на Съюза, както и опростена вътрешна процедура за уточняване на позицията на Съюза в рамките на Съвета на членовете по отношение на някои решения, имащи правни последици и които не изменят институционалната рамка на Споразумението.

               (6)С оглед използването на експертния опит на държавите членки, както и с цел създаване на максимална съгласуваност между решенията на Съвета на членовете и правилата на ЕС, които ще бъдат приети с делегиран акт или с акт за изпълнение вследствие на решенията на Съвета на членовете, Комисията, в рамките на опростената процедура, следва да бъде подпомагана от представители на държавите членки, които следва да бъдат информирани при изготвянето на позициите, които тя предвижда да приеме от името на Съюза. По отношение на стандартите, приложими към международната търговия с маслиново масло или трапезни маслини, и етикета за международна гаранция, който осигурява съответствие с международните стандарти на Международния съвет за маслиновите продукти, е целесъобразно да се предвиди, че когато определен брой държави членки, съответстващ на блокиращото малцинство, уредено в член 238, параграф 3, буква а), втора алинея от Договора, се противопоставя на уточнената от Комисията позиция, опростената процедура вече не е приложима. В такъв случай Комисията следва да представи предложение за решение на Съвета в съответствие с член 218, параграф 9 от Договора,

               ПРИЕ НАСТОЯЩОТО РЕШЕНИЕ:

               Член 1

               Ако Съветът на членовете, създаден със Споразумението, трябва да приеме решения по въпросите, изброени в точки 2 и 3 от част А от приложението, позицията на Съюза се установява в съответствие с общите принципи, посочени в част А от приложението, и се уточнява от Комисията при условията и съгласно процедурата, предвидени в част Б от приложението.

               Член 2

               Настоящото решение влиза в сила в деня на приемането му.

               То се прилага до 31 декември 2026 г.

               Съставено в Брюксел на  година.

                     За Съвета

                     Председател

                     (1)
                  ОВ L 302, 19.11.2005 г., стр. 47.

                     (2)
                  Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 193, 28.10.2016 г., стр. 2).

                     (3)
                  Решение [2017/…] на Съвета относно сключването на Международното споразумение за маслиновото масло и трапезните маслини от 2015 година  [ОВ….].

                     (4)
                  COM(2013) 646 final, 19.9.2013 г.

                     (5)
                  Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 293, 28.10.2016 г., стр. 2).

                     (6)
                  Решение (ЕС) [2017/…] на Съвета от […] относно сключването на Международното споразумение за маслиновото масло и трапезните маслини от 2015 година [ОВ….].

    ---documentbreak---

               ЕВРОПЕЙСКА КОМИСИЯ
            Брюксел, 1.6.2017
            COM(2017) 263 final
            ПРИЛОЖЕНИЕ
            към
            Предложение за
            Решение на Съвета за установяване на опростена процедура за определянето на позициите на Съюза в рамките на Съвета на членовете на Международния съвет за маслиновите продукти

               ПРИЛОЖЕНИЕ

               А. Общи принципи относно позицията на Съюза по проектите за решения на Съвета на членовете, посочени в член 1.

               1.
                     Що се отнася до проектите за решения на Съвета на членовете, посочени в точки 2 и 3, е целесъобразно позицията на Съюза да бъде формулирана така, че тези решения:

               a)
                     да са в интерес на Съюза;

               б)
                     да служат на целите, преследвани от Съюза в рамките на неговата търговска политика;

               в)
                     да не противоречат на правото на Съюза, нито на международното право, и по-специално да не са в противоречие с Регламент (ЕС) № 1308/2013 на Европейския парламент и на Съвета
                  1
               , без да се засягат правомощията на Комисията да адаптира правилата на Съюза чрез делегиран акт или акт за изпълнение към решенията, приети от Съвета на членовете.

               2.Ако проектите за решения на Съвета на членовете се отнасят до въпросите, изброени в точка 2.1, позицията на Съюза следва да бъде в съответствие с точка 2.2.

               2.1. Засегнати въпроси:

               a)
                     определянето на стандартите относно критериите за качество и чистота, приложими към международната търговия на членовете, в съответствие с член 20, параграф 3 от Споразумението;

               б)
                     използването на етикет за международна гаранция, осигуряващ съответствие с международните стандарти на Международния съвет за маслиновите продукти в съответствие с член 21 от Споразумението,

               2.2. Позицията на Съюза:

               a)
                     е насочена към подобряване и уеднаквяване на националните законодателства на членовете и на международните правила, свързани с физикохимичните и органолептичните характеристики на маслиновите продукти, като се вземат предвид интересите на производителите, търговците и потребителите;

               б)
                     отразява техническото развитие и научните изследвания в сектора на маслиновите продукти с цел усъвършенстване на методите за химически и органолептичен анализ;

               в)
                     допринася за подобряване на качеството на маслиновите продукти;

               г)
                     не създава пречки пред иновациите;

               д)
                     служи на общите интереси на всички членове.

               3.Ако проектите за решения на Съвета на членовете се отнасят до въпросите, изброени в точка 3.1, позицията на Съюза следва да бъде в съответствие с точка 3.2.

               3.1. Засегнати въпроси:

               a)
                     приемане или изменяне на правилата, необходими за функционирането на Международния съвет за маслиновите продукти, както е предвидено в член 7, параграф 1, буква в), подточки i), ii) и iii), член 13, параграф 4 и член 21 от Споразумението;

               б)
                     прилагане на процедурите за гласуване и представителство по отношение на членовете с неплатени вноски, както е предвидено в член 10, параграф 5 от Споразумението, както и приемане на всички решения, счетени за необходими поради неизпълнение на задължението за плащане, както е предвидено в член 16, параграфи 6 и 8 от Споразумението;

               в)
                     уреждане на спорове, свързани с тълкуването или прилагането на Споразумението, както е предвидено в член 26 от него;

               г)
                     определяне на условията, свързани с присъединяването на нов член, както е предвидено в член 29, параграф 1 от Споразумението,

               3.2. Позицията на Съюза:

               a)
                     взема предвид глобализацията на пазара на маслиновите продукти и се стреми към засилване и разширяване на организацията с нови членове, както по линия на предлагането, така и по линия на търсенето;

               б)
                     насочена е към международните дейности, които се отнасят до основни общи интереси, като например международен пазарен стандарт и общи методи за проверка с цел подобряване и гарантиране на качеството;

               в)
                     осигурява прозрачен процес на вземане на решения, който отговаря на нуждите и целите на организацията с оглед на интересите на всички членове;

               г)
                     гарантира по-нататъшното усъвършенстване на организационните аспекти;

               д)
                     участва в създаването на структура на организацията, която структура насърчава постигането на целите на Споразумението;

               е)
                     гарантира строгост и ефикасност на бюджетното и финансовото управление и контрол, подсигурява защита на финансовите интереси на Съюза и засилва прозрачността във финансовата сфера.

               Б. Опростена вътрешна процедура във връзка с уточняването на позицията на Съюза в рамките на Съвета на членовете.

               Преди да пристъпи към защита на позицията на Съюза в рамките на Съвета на членовете на Международния съвет за маслиновите продукти, Комисията излага подробно посочената позиция и уведомява представителите на държавите членки в подходящ срок относно така формулираната позиция на Съюза.

               Когато във връзка с решенията, посочени в точка 2 от част А, определен брой държави членки, съответстващ на блокиращото малцинство, уредено в член 238, параграф 3, буква а), втора алинея от Договора, не е съгласно с подготвената от Комисията позиция, Комисията внася предложение за решение на Съвета в съответствие с член 218, параграф 9 от Договора.

                     (1)
                  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OВ L 347, 20.12.2013 г., стр. 671).


               ЕВРОПЕЙСКА КОМИСИЯ
            Брюксел, 7.4.2016
            COM(2016) 185 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (заявление от Франция — EGF/2015/010 FR/MoryGlobal)

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламентът за ЕФПГ“).

               2.На 19 ноември 2015 г. Франция подаде заявление EGF/2015/010 FR/MoryGlobal за финансово участие от ЕФПГ след извършени съкращения
                  2
                в MoryGlobal SAS във Франция.

               3.След като направи оценка на настоящото заявление, Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2015/010 FR/MoryGlobal

                        Държава членка

                        Франция

                        Засегнат(и) регион(и) (ниво 2 по NUTS
                           3
                        )

                        Съкращенията обхващат цяла Франция. Има 54 засегнати места.

                        Дата на подаване на заявлението

                        19 ноември 2015 г.

                        Дата на потвърждението за получаване на заявлението

                        1 декември 2015 г.

                        Дата, на която е поискана допълнителна информация

                        3 декември 2015 г.

                        Срок за предоставяне на допълнителната информация

                        14 януари 2016 г.

                        Срок за приключване на оценката

                        7 април 2016 г.

                        Критерий за намеса

                        Член 4, параграф 1, буква а) от Регламента за ЕФПГ

                        Основно предприятие

                        MoryGlobal SAS

                        Брой на засегнатите предприятия

                        1

                        Сектор(и) на икономическа дейност

                        (разделение по NACE Revision 2)
                           4

                        Разделение 49 („Сухопътен транспорт и тръбопроводен транспорт“) и

                        Разделение 52 („Складиране на товари и спомагателни дейности в транспорта“)

                        Брой дъщерни предприятия, доставчици и производители надолу по веригата

                        0

                        Референтен период (четири месеца):

                        27 април 2015 г. — 27 август 2015 г.

                        Брой на съкращенията по време на референтния период (а)

                        2093

                        Брой на съкращенията преди или след референтния период (б)

                        39

                        Общ брой на съкращенията (a + б)

                        2132

                        Общ брой на отговарящите на критериите бенефициери

                        2132

                        Общ брой на бенефициерите от целевата група

                        2132

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        0

                        Бюджет за персонализирани услуги (EUR)

                        8 528 000

                        Бюджет за прилагането на ЕФПГ
                           5
                         (EUR)

                        50 000

                        Общ бюджет (EUR)

                        8 578 000

                        Финансово участие от ЕФПГ (60 %) (EUR)

                        5 146 800

               ОЦЕНКА НА ЗАЯВЛЕНИЕТО

               Процедура

               4.Френските органи подадоха заявление EGF/2015/010 FR/MoryGlobal на 19 ноември 2015 г. в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. На 1 декември 2015 г. Комисията потвърди, че е получила заявлението, а на 3 декември 2015 г. поиска допълнителна информация от Франция в двуседмичния срок след подаването на заявлението. Допълнителната информация бе предоставена в шестседмичен срок. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 7 април 2016 г.

               Допустимост на заявлението

               Засегнати предприятия и бенефициери

               5.Заявлението се отнася до 2132 съкратени работници в MoryGlobal SAS. Предприятието е осъществявало дейност предимно в икономическия отрасъл от разделение 49 по NACE Revision 2 („Сухопътен транспорт и тръбопроводен транспорт“) и от разделение 52 по NACE Revision 2 („Складиране на товари и спомагателни дейности в транспорта“). Съкращенията, направени от MoryGlobal SAS, са на цялата територия на континентална Франция. Местата с най-голям брой съкращения са в следните региони на ниво 2 по NUTS:

                        Региони на ниво 2 по NUTS

                        Работници

                        %

                        Център (FR24)

                        336

                        16

                        Ile-de-France (FR10)

                        242

                        11

                        Rhône-Alpes (FR71)

                        199

                        9

                        Pays-de-la-Loire (FR51)

                        178

                        8

                        Lorraine (FR41)

                        146

                        7

                        Alsace (FR42)

                        140

                        7

               Критерии за намеса

               6.Франция подаде заявлението в съответствие с критериите за намеса, посочени в член 4, параграф 1, буква а) от Регламента за ЕФПГ, съгласно които е необходимо за референтен период от четири месеца най-малко 500 работници в дадено предприятие в държава членка да са били съкратени, включително при неговите доставчици и производители надолу по веригата, и/или самостоятелно заети лица да са прекратили своята дейност.

               7.Четиримесечният референтен период за заявлението започва на 27 април 2015 г. и приключва на 27 август 2015 г. По време на референтния период в MoryGlobal са съкратени 2093 работници.

               Изчисляване на броя на съкращенията и на случаите на прекратяване на дейност

               8.Всички съкращения по време на референтния период са изчислени от датата на индивидуалното предизвестие от работодателя за съкращаване или за прекратяване на трудовия договор на работника.

               Бенефициери, отговарящи на критериите

               9.Освен горепосочените работници бенефициерите, отговарящи на критериите, включват 39 работници. Всички тези работници са съкратени след края на референтния период и може да се установи ясна причинно-следствена връзка със събитието, което е довело до съкращенията по време на референтния период..

               10.Общият брой на отговарящите на критериите бенефициери е 2132 души.

               Връзка между съкращенията и световната финансова и икономическа криза съгласно Регламент (ЕО) № 546/2009

               11.С цел да се установи посочената в Регламент (ЕО) № 546/2009 връзка между съкращенията и световната финансова и икономическа криза Франция твърди, че предприятието MoryGlobal е осъществявало дейност в областта на куриерските услуги, превоза и доставките на товари, складирането и отдаването под наем на свързаните с тях материали и е предоставяло тези услуги във Франция и в чужбина.

               12.Вследствие на световната финансова и икономическа криза автомобилните превози на товари с моторни превозни средства с тегло над 3,5 тона са намалели с 13,7 % в ЕС и с 21 % във Франция между 2007 и 2012 г. (по данни на Евростат). Този спад следва цялостното намаляване на физическата продукция в Европа, като секторът на автомобилния транспорт в Европа все още не се е възстановил от големия спад на дейността, претърпян през 2009 г. вследствие на икономическата криза. През 2014 г. дейността на автомобилния товарен транспорт остана с повече от 10 % по-ниска в сравнение с годините преди кризата.

               13.Поради намаляването на обемите, които могат да бъдат транспортирани, в сектора избухна ценова война, която беше усложнена от увеличението в различните разходи (бензин, заплати, материали) и доведе до продължаващо влошаване на оперативните маржове и поредица от загуби за сектора във Франция от 2007 г. насам.

               14.Последва вълна от случаи на обявяване на несъстоятелност в сектора на автомобилните превози на товари, като според оценката на Банката на Франция тези случаи са нараснали с 35 % годишно при съпоставка между 2013 г. и 2007 г.

               15.Към днешна дата секторът „Сухопътен транспорт и тръбопроводен транспорт“ е бил предмет на три заявления по линия на ЕФПГ: настоящото заявление, заявление EGF/2014/017 FR/ Mory-Ducros
                  6
                и заявление EGF/2011/001 AT/ Nieder- und Oberoesterreich
                  7
               , като всички те се основават на световната финансова и икономическа криза.

               Събития, довели до съкращенията и до прекратяването на дейността

               16.Събитията, довели до настоящите съкращения, са несъстоятелността и затварянето на дружеството.

               17.Изпитваните от MoryGlobal затруднения започват през 2012/2013 г. По това време предприятието е известно под името Mory-Ducros. Mory-Ducros се обявява в несъстоятелност през ноември 2013 г. и започва процедурите по ликвидация. Поради отсъствието на желаещи купувачи и по искане на френските органи Arcole Industrie, един от акционерите на Mory-Ducros, представя предложение за поглъщане на Mory-Ducros от страна на MoryGlobal, ново дружество, което да бъде създадено за целите на поглъщането на част от дейността на Mory-Ducros и повторното наемане на работа на някои от неговите служители (2192 работници от общо 4911)
                  8
               .

               18.От създаването си насам предприятието MoryGlobal е изправено пред редица предизвикателства като непрекъснатото влошаване на пазара на съобщителни услуги, съчетано с намаляването на обема на автомобилния превоз на товари с между 3 % и 5 % през 2014 г., което води до постоянен натиск върху цените и създава трудна социална среда. Тези предизвикателства доведоха до загуби в размер на 27,1 млн. евро за периода февруари — септември 2014 г., с прогнози за още по-големи загуби в края на 2014 г. (43 млн. евро), и в крайна сметка доведоха до обявяването в несъстоятелност и закриването на дружеството.

               19.На 10 ноември 2014 г. търговският съд на Bobigny започна процедура за уреждане по взаимно съгласие на спора с кредиторите. В края на януари 2015 г. MoryGlobal преустанови плащанията. Предприятието се нуждаеше от 8,5 млн. евро в брой, като тогавашните му активи не бяха достатъчни, за да покрият краткосрочните му задължения, и по-специално тези към подизпълнителите, без които дейността на дружеството вече не беше възможна. Поради това на 10 февруари 2015 г. MoryGlobal подаде декларация за преустановяване на плащанията в търговския съд на Bobigny, който стартира съответните съдебни производства. Тъй като дружеството не успя да се справи с изплащането на възнагражденията в пълен размер, на 17 март 2015 г. подаде заявление за ликвидация. Търговският съд на Bobigny взе решение за съдебна ликвидация с продължаване на дейността до 30 април 2015 г. за нуждите на процедурата по колективно уволнение.

               20.Настоящето заявление е в подкрепа на работниците на Mory-Ducros
                  9
               , които преминаха в MoryGlobal.

               Очаквано въздействие на съкращенията върху местната, регионалната или националната икономика и заетост

               21.Съкращенията засягат 22 департамента (départements) на цялата територия на континентална Франция. Съкращенията имат значително неблагоприятно въздействие върху регионалните икономики, особено с оглед на факта, че те все още се борят да се справят със съкратените една година по-рано работници от Mory-Ducros. Това се случва в ситуация на нарастваща безработица в континентална Франция (през 2015 г. безработицата е с 3 процентни пункта по-висока, отколкото през 2008 г., когато започва икономическата и финансова криза). Освен това някои от съответните райони имат по-високи равнища на безработица от средните за страната, като Nord-Pas de Calais-Picardie (+ 2,5 процентни пункта) и Provence-Alpes-Côte d'Azur (+ 1,5 процентни пункта)
                  10
               .

               Бенефициери от целевата група и предложени действия

               Бенефициери от целевата група

               22.Очаква се всички съкратени работници (2132) да вземат участие в мерките. Разпределението им по пол, гражданство и възрастова група е следното:

                        Категория

                        Брой
                           бенефициери от целевата група

                        Пол:

                        Мъже:

                        1740

                        (81,6 %)

                        Жени:

                        392

                        (18,4 %)

                        Гражданство:

                        Граждани на държави — членки на ЕС:

                        2046

                        (96,0 %)

                        Граждани на държави извън ЕС:

                        86

                        (4,0 %)

                        Възрастова група:

                        15 — 24 години:

                        2

                        (0,1 %)

                        25 — 29 години:

                        453

                        (21,2 %)

                        30—54 години:

                        1268

                        (59,5 %)

                        55 — 64 години:

                        408

                        (19,1 %)

                        над 64 години:

                        1

                        (0,0 %)

               Допустимост на предложените действия

               23.Съфинансираните от ЕФПГ персонализирани услуги, които трябва да бъдат предоставени на съкратените работници, се състоят от съвети и насоки за съкратените работници, предоставени от експертен консултантски екип (Dispositif d'Accompagnement Renforce — DAR.).

               24.DAR допълва социалния план и договора за професионална сигурност (Contrat de Sécurisation Professionnelle — CSP). Финансираният от Mory-Global и AGS
                  11
                социален план за гарантиране за изплащането на заплатите осигурява на съкратените работници набор от мерки, сред които обучение, психологическа подкрепа, подпомагане при започване на бизнес, подпомагане за разноските за пътуване до работното място/пътните разноски и разходите за настаняване при участие в обучение или във връзка с търсенето на работа, както и помощи за търсене на работа. CSP предлага редица активни мерки (повечето от които под формата на обучение), финансирани от френската държава, които да помогнат на работниците отново да постъпят на работа.

               25.Задачата на тримата избрани изпълнители (BPI, Sodie и AFPA Transitions) е да оказват съдействие на съкратените работници, да ги насочват професионално и да им помогнат да открият решения, за да могат да останат на пазара на труда и да намерят нова работа. Същите изпълнители вече са предоставяли персонализирани услуги на работниците, съкратени от Mory-Ducros през 2014 г.

               26.За целите на бюджетирането персонализираните услуги в рамките на DAR са разделени в три подгрупи: общи и индивидуални информационни сесии, преминаване от едно работно място към друго и оказване на съдействие при търсенето на нова работа.

               27.Съгласно сключените договори агенциите трябва да осигурят за всеки участник: а) индивидуален план за професионално развитие; б) достатъчен брой предложения за работа; в) възможност за консултации с по-обща насоченост и/или специализирани консултации за създаване на собствено предприятие, които да бъдат предоставени от специалисти с отлични познания за пазара на труда в региона, които са на разположение и са отзивчиви.

               28.Агенциите ще осигурят обучение за придобиване на общи умения (например изготвяне на професионална автобиография, подготовка за интервю, умения за търсене на работа и за започване на собствен бизнес), обучение за работа с интернет, участие в трудови борси и срещи с работодатели и представители на сектора, както и срещи с обучителни институции.

               29.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               30.Френските органи предоставиха поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Те потвърдиха, че финансовото участие от страна на ЕФПГ няма да замени тези действия.

               Прогнозен бюджет

               31.Общо прогнозните разходи са 8 578 000  евро, като обхващат разходи за персонализирани услуги в размер на 8 528 000  евро и разходи за дейности по подготовка, управление, информация и популяризиране, контрол и докладване в размер на 50 000 евро.

               32.Общият размер на заявеното финансово участие от ЕФПГ възлиза на 5 146 800 евро (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Общи и индивидуални информационни сесии (Information collective e individuelle des salariés)

                        2132

                        800

                        1 705 600

                        Преминаване от едно работно място към друго: регистрация, оценка на уменията, професионален проект (Transition professionnelle: adhésion, bilan, project)

                        2132

                        1800

                        3 837 600

                        Оказване на съдействие при търсенето на нова работа (Phase accompagnement et reclassement)

                        2132

                        1400

                        2 984 800

                        Междинен сбор a):

                        Процент от пакета от персонализирани услуги

                        —

                        8 528 000

                        (100 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Междинен сбор б):

                        Процент от пакета от персонализирани услуги:

                        —

                        0

                        (0,00 %)

                        Действия по член 7, параграф 4 от Регламента за ЕФПГ

                        1. Подготовка

                        —

                        0

                        2. Управление

                        —

                        0

                        3. Информация и публичност

                        —

                        0

                        4. Контрол и докладване

                        —

                        50 000

                        Междинен сбор в):

                        Процент от общите разходи:

                        —

                        50 000

                        (0,58 %)

                        Общо разходи (а + б + в):

                        —

                        8 578 000

                        Финансово участие от ЕФПГ (60 % от общия размер на разходите)

                        —

                        5 146 800

               33.В таблицата по-горе няма разходи за действия, определени като дейности по член 7, параграф 1, буква б) от Регламента за ЕФПГ (например дейности, чиито разходи не могат да надвишават 35 % от общия размер на разходите за съгласувания пакет от персонализирани услуги).

               Период на допустимост на разходите

               34.Франция започна да предоставя персонализирани услуги на бенефициерите от целевата група на 23 април 2015 г. С оглед на това разходите за действията са допустими за предоставяне на финансово участие от ЕФПГ през периода от 23 април 2015 г. до 19 ноември 2017 г.

               35.Франция започна да извършва административни разходи по прилагането на ЕФПГ на 1 септември 2015 г. С оглед на това разходите за дейностите по подготовка, управление, информиране и публичност, контрол и докладване са допустими за предоставяне на финансово участие от ЕФПГ през периода от 1 септември 2015 г. до 19 май 2018 г.

               Допълване с действия, финансирани с национални средства или със средства от Съюза

               36.Източникът на национално предварително финансиране или съфинансиране е бюджетът на Министерството на труда, заетостта, професионалното обучение и социалния диалог по бюджетния ред за съдействие на икономическите промени и развитие на заетостта.

               37.Френските органи потвърдиха, че за описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               38.Френските органи посочиха, че съгласуваният пакет от персонализирани услуги е изготвен след консултация с представителите на бенефициерите от целевата група и социалните партньори. Между 7 и 17 април 2015 г. бяха проведени множество срещи. Те се отнасяха за целия пакет от мерки, в които участието на ЕФПГ (Dispositif d'Accompagnement Renforcé — DAS —) е една част.

               Системи за управление и контрол

               39.В заявлението е описана системата за управление и контрол и са посочени отговорностите на съответните органи. Франция уведоми Комисията, че финансовото участие ще бъде управлявано от Délégation générale à l’emploi et à la formation professionnelle (DGEFP) на Министерството на труда, заетостта, професионалното обучение и социалния диалог, по-специално от отдел Fonds national de l'emploi (DGEFP - FNE). Плащанията ще се извършват в рамките на DGEFP от отдел Affaires financières (DGEFP - MAFI). Сертифицирането ще се извършва от Agence de services et de paiement (ASP).

               Ангажименти, поети от съответната държава членка

               40.Франция предостави всички необходими гаранции за това, че:

               –при достъпа до предложените действия и тяхното изпълнение ще се спазват принципите на равно третиране и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               41.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  12
               , ЕФПГ не може да надхвърля максимален годишен размер от 150 млн. евро (по цени от 2011 г.).

               42.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 5 146 800 евро, което представлява 60 % от общите разходи за предложените действия, за предоставяне на финансово участие по заявлението.

               43.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  13
               .

               Свързани актове

               44.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 5 146 800 евро към съответния бюджетен ред.

               45.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение относно финансовото участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средствата от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията
                  (заявление от Франция — EGF/2015/010 FR/MoryGlobal)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  14
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  15
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  16
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 19 ноември 2015 г. Франция подаде заявление EGF/2015/010 FR/MoryGlobal за предоставяне на финансово участие от ЕФПГ вследствие на съкращенията в MoryGlobal SAS във Франция. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Франция заявление, следва да бъдат мобилизирани средства за предоставяне на финансово участие от ЕФПГ в размер на 5 146 800 евро.

               (5)С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2016 година от Европейския фонд за приспособяване към глобализацията (ЕФПГ) се мобилизират средства за предоставяне на сумата от 5 146 800 евро под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

                  17Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  ОВ L 393, 30.12.2006 г., стр. 1.

                     (5)
                  В съответствие с член 7, параграф 4 от Регламент (EС) № 1309/2013.

                     (6)
                  COM(2015) 68.

                     (7)
                  COM(2011) 579.

                     (8)
                  Източник: Решение на търговския съд на Bobigny за съдебната ликвидация на MoryGlobal (номер на протокола 2015L01449).

                     (9)
                  Заявление EGF/2014/017 FR/ Mory-Ducros (COM(2015) 68) в подкрепа на съкратените работници от Mory-Ducros през 2014 г.

                     (10)
                  Източник: Insee (

                     http://www.insee.fr/fr/themes/tableau.asp?reg_id=99&ref_id=TCRD_025

                  )

                     (11)
                  AGS означава Association pour la gestion du régime de Garantie des créances des Salariés.

                     (12)
                  ОВ L 347, 20.12.2013 г., стр. 884.

                     (13)
                  ОВ С 373, 20.12.2013 г., стр. 1.

                     (14)
                  ОВ L 347, 20.12.2013 г., стр. 855.

                     (15)
                  ОВ С 373, 20.12.2013 г., стр. 1.

                     (16)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (17)
                   Да се попълни от Парламента преди публикуването в ОВ.


Важна правна забележка

|

52009PC0270

Предложение за решение на Съвета за установяване на позиция на Европейската общност пред Съвета на министрите на Енергийната общност (Сараево, 26 юни 2009 г.)  /* COM/2009/0270 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 15.6.2009COM(2009) 270 окончателенПредложение заРЕШЕНИЕ НА СЪВЕТАза установяване на позиция на Европейската общност пред Съвета на министрите на Енергийната общност (Сараево, 26 юни 2009 г.)ОБЯСНИТЕЛЕН МЕМОРАНДУМСъветът на министрите на Енергийната общност ще проведе среща на 26 юни 2009 г. в Сараево (Босна и Херцеговина). С оглед на участието на Европейската общност във вземането на съответните решения e необходимо да бъде установена позиция на Европейската общност съгласно член 300 от Договора и в съответствие с разпоредбите на Решението на Съвета от 29 май 2006 г. относно сключване от страна на Европейската общност на Договора за създаване на Енергийна общност.Предложението за решение на Съвета обхваща всички теми от дневния ред, по които се очаква решение от страна на Съвета на министрите, както е посочено по-долу. Другите теми от дневния ред също са изброени по-долу за информация.1. Елементи, по които се очаква решениеКомисията ще изрази позициите на Европейската общност, определени в приложението към предложеното решение, относно следните елементи на решението.1.1. Бюджетни въпросиКомисията ще одобри освобождаването на директора от финансова отговорност за 2008 г. въз основа на одитния доклад от 31 декември 2008 г., одитния доклад на Бюджетния комитет за 2008 г. и доклада на директора за изпълнението на бюджета. Тя ще одобри бюджета на Енергийната общност за 2010—2011 г. в рамките на 3 2500 000 EUR за 2010 г. и 3 380 000 EUR за 2011 г.[1], при условие че бюджетният орган одобри съответните кредити за двете години.1.2. Работна програмаКомисията ще одобри Работната програма на Енергийната общност за 2010—2011 г.1.3. Мандат на директораКомисията ще одобри подновяването на мандата на директора на Секретариата на Енергийната общност за втори период от три години.1.4. Работна група по възобновяеми източници на енергияКомисията ще одобри създаването на работна група по възобновяеми източници на енергия, чиято дейност ще се съсредоточи върху прилагането на одобрената наскоро директива в Енергийната общност.2. Други елементи2.1. Точки, които няма да се обсъждатКомисията ще одобри заключенията на двете предходни срещи на Постоянната група на високо равнище и ще се запознае със следните доклади:-  доклад за изпълнението на работната програма на Енергийната общност;-  одитен доклад за 2008 г., одитен доклад на Бюджетния комитет за 2008 г. и доклад на директора за изпълнението на бюджета за 2008 г.;-  доклад за неприключените дела процедури по уреждане на спорове.Комисията ще одобри също състава на Консултативния комитет, създаден съгласно процедурните правила за уреждане на спорове, приети през юни 2008 г. от Съвета на министрите на Енергийната общност. Посочва се, че Европейската общност ще бъде представена от един служител на Европейската комисия и че Консултативният комитет може да предоставя на Съвета на министрите единствено необвързващи становища.2.2. Присъединяване на нови страни към договораКомисията ще докладва за развитието на преговорите с Република Молдова, Украйна и Турция и ще приветства кандидатурата на Грузия[2].2.3. Прилагане на ДоговораКомисията ще се запознае с доклада за развитието на пазара [попълва се, след като докладът бъде изготвен].2.4. Сигурност на доставкитеКомисията ще приветства резултатите от първото заседание на Групата по сигурността на енергийните доставки за Енергийната общност, като подчертае необходимостта от тясна връзка между дейността на тази група и дейността на Групата на ЕС за координация по въпросите на природния газ. Освен това Комисията ще подкрепи размяната на виждания относно очакваната ситуация при снабдяването с електроенергия през лятото на 2009 г.2.5. Възобновяеми енергийни източнициКомисията ще приветства началото на проучването относно прилагането на новата директива на ЕС за възобновяемите енергийни източници в контекста на Енергийната общност и ще одобри създаването на работна група за продължаване на дейността (виж точка 1.4).2.6. Енергийна ефективностКомисията ще се запознае с окончателния доклад на Работната група по енергийната ефективност и ще подкрепи нейните препоръки по отношение на възможността за прилагане в Енергийната общност на някои актове от законодателството на ЕС, свързани с енергийната ефективност. Комисията ще предложи продължаване на мандата на Работната група до края на 2010 г., за да подготви тя съответните документи и да продължи да съдейства на договарящите страни при подготовката на техните национални планове за енергийна ефективност. Предложение заРЕШЕНИЕ НА СЪВЕТАза установяване на позиция на Европейската общност пред Съвета на министрите на Енергийната общност (Сараево, 26 юни 2009 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 300, параграф 2, алинея втора от него,като взе предвид Решението на Съвета за сключване от страна на Европейската общност на Договора за създаване на Енергийна общност (2006/500/EО — 29 май 2006 г.), и по-специално членове 4 и 5 от него,като взе предвид предложението на Комисията,РЕШИ:Член единственС оглед на срещата на Съвета на министрите на Енергийната общност, която ще се проведе в Сараево на 26 юни 2009 г., позицията на Общността по въпросите, попадащи в обхвата на член 300, параграф 2, алинея втора от Договора, е изложена в приложението към настоящото решение.Съставено в Брюксел на […] година.За СъветаПредседателПРИЛОЖЕНИЕПозиция на Европейската общност-  Европейската общност одобрява освобождаването от финансова отговорност за 2008 г. на директора на Секретариата на Енергийната общност.-  Европейската общност одобрява работната програма на Енергийната общност за 2010—2011 г.-  Европейската общност одобрява приемането на бюджета на Енергийната общност за 2010—2011 г. в рамките на 3 250 000 EUR за 2010 г. и 3 380 000 EUR за 2011 г., при съответно участие на Европейската общност от максимум 3 188 250 EUR за 2010 г. и максимум 3 315 780 EUR за 2011 г., при условие че бюджетният орган одобри съответните кредити за двете години.-  Европейската общност одобрява подновяването на мандата на директора на Секретариата на Енергийната общност за нов период от три години.-  Европейската общност одобрява създаването на Работна група по възобновяеми източници на енергия в съответствие с предложения мандат.[1] Отбелязва се, че членове 74 и 88 от Договора за енергийната общност определят, че Съветът на министрите на Енергийната общност приема двугодишния бюджет на Енергийната общност по предложение на Европейската комисия. Съответното предложение на Комисията бе прието на […][2] На […] Комисията внесе в Съвета препоръка за упълномощаване на Комисията за започване на преговори относно условията на присъединяване на Грузия към Енергийната общност.